Ved denne razzia greb politiet aktionen an på en helt ny måde. De benyttede sig af en videovogn. De 12 betjente som var ude på razziaen filmede de mange knallertkørere og havde dermed bevis for overtrædelserne. Udover ulovlige knallerter fik flere af de unge bøder for manglende kørekort og forsikringer. - Det er et kæmpe problem, som vi skal forsøge at løse. Vi bliver dagligt kimet ned af folk, der bliver generet af knallertkøresel i villakvarterer, siger Claus Piil fra Nordjyllands Politi i Aalborg Det er ikke kun i Aalborg at knallertkørslen kan få konsekvenser. I 2006 blev 15 personer dræbt i trafikken efter at have været forulykket med en knallert - allerede indtil oktober i år er det tal fordoblet.

Referat:
Omfattende knallertrazzia på Teknisk Skole i Aalborg i morges. Politiet snuppede 23 førere med ulovlige knallerter og udskrev 54 bøder